Des Degndorfer Stådmuseum im Kulturviertel präsentiert üba 10.000 Exponate zua kulturellen, wirtschaftlichen und sozialen Entwicklung da Ståd und ihrer Region. De friare Besiedlung des Donauraumes beleng archäologische Funde ausm Landkroas vo da Stoanzeit bis zum friahen Mittloita. A Abteilung Stådgschichte vermittelt lebendig des mittelalterliche Stådleben. Da Verkaufsraum a Biedermeierapotheke mit Laborzubehör und a Tante-Emma-Laden san anschauliche Zeignisse da Vergangenheit. A eigener Bereich is da sakralen Kunst, da Woifahrt "Degndorfer Gnad" und da Voiksfrömmigkeit gewidmet. Des benachbarte Handwerksmuseum widmet si dem regionalen und überregionalen Handwerk. Sechs Abteilungen gem an Überblick üba de reiche niederbayerische Handwerkskultur: De Gschichte da handwerklichen Ausbildung is dabei ebenso a Thema Wia z. B. des Handwerk am Wassa, de Rolle da Frau im Handwerk, des Hoizhandwerk im Boarischn Woid oda de Entwicklung des Handwerks im Industriezeitalter. A Museumskino und wechselnde Sonderausstellungen in de Museen komplettieren des Angebot. Oi zwoa Museen und de Museumswerkstätten bieten a umfangreiches Begleitprogramm fia Familien, Kinder und Schulklassn. Da "Kapuzinerstadl", a 1802 profanierte Kapuzinerkirche, is Veranstaltungs- und Kongressgebäude fia verschiedenste kulturelle Ereignisse. Kunstausstellungen findn da ebenso statt Wia Konzerte und Tagungen. Des vierte Glied im Kulturviertel is de 1990 erbaute Stådbibliothek. De "Degndorfer Stådhalle" gibt den Rahmen fia greßere Veranstaltungen ab. Konzerte, Ausstellungen und Tagungen findn da ebenso statt wia Tanzveranstaltungen oda Feste. Danem engagieren si vei Vereine in da Musik, Malerei und Kunst und belem damit des Kulturlem vo da Ståd. Nem dem groaßzügig anglegtn Stådplatz, der duach des Rathaus mit seim historischen Festsaal zwoateilt is, san an Kirchen und Kapellen de Grabkirche Peter und Paul, de Pfarrkira Mariä Himmelfahrt (mit dem ehemaligen Barock-Hoachaltar vom Eichstätter Dom vo Matthias Seybold) und de idyllisch glenge Woifahrtskirche zua Schmerzhaften Mutter Gottes in da Rose auf dem Geiersberg sehenswert. De barocke Kapelln im ehemaligen Katharinenspital und de aus da gleichen Zeit stammenden Woifahrtskirchen in Greising und in da Halbmeile bergen emfois künstlerische Kloaodien.